pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-หน.ผู้ตรวจราชการฯ ก.อุตฯ ลงพื้นที่ชลบุรี เยี่ยมชมสถานประกอบการแปรรูปอาหาร พร้อมแจงนโยบาย“MIND" ใช้ “หัว” และ “ใจ” ปั้นอุตสาหกรรมคู่ชุมชน
วันอาทิตย์ที่ 26 มีนาคม 2566
26/03/2566
หน.ผู้ตรวจราชการฯ ก.อุตฯ ลงพื้นที่ชลบุรี เยี่ยมชมสถานประกอบการแปรรูปอาหาร พร้อมแจงนโยบาย“MIND" ใช้ “หัว” และ “ใจ” ปั้นอุตสาหกรรมคู่ชุมชน
หัวหน้าผู้ตรวจราชการกระทรวงอุตสาหกรรมลงพื้นที่ชลบุรี เยี่ยมชมสถานประกอบการแปรรูปอาหาร พร้อมแจงนโยบาย“MIND" ใช้ “หัว” และ “ใจ” ปั้นอุตสาหกรรมคู่ชุมชน
เมื่อวันที่ 21 มีนาคม 2566 นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม พร้อมด้วยนางสาวอังศุมาลิน ฉัตรสุวรรณวารี อุตสาหกรรมจังหวัดชลบุรี นางสาวหนึ่งฤทัย ธรรมพิทักษ์ ผู้อํานวยการศูนย์ส่งเสริมอุตสาหกรรมภาคที่ 9 และเจ้าหน้าที่ ลงพื้นที่เยี่ยมชมการดําเนินงานของบริษัท มาเธอส์ฟู้ด จํากัด ซึ่งดําเนินกิจการผลิตหมูสะเต๊ะในแบรนด์โอ๊ะโอ สะเต๊ะ หมูสะเต๊ะคุณแม่โอ๊ะโอ เกี๋ยวหมูทรงเครื่อง น้ําแกงใต้ พร้อมปรุง เนยถั่ว สูตรเม็ดมะม่วงหิมพานต์ รับจ้างผลิตหมูสะเต๊ะ (OEM) แฟรนไชส์หมูสะเต๊ะ โดยบริษัทฯ ได้เข้าร่วมโครงกาพัฒนาผลิตภัณฑ์และบรรจุภัณฑ์ ของศูนย์ส่งเสริมอุตสาหกรรมภาคที่ 9 และ โครงการต่าง ๆ ของสํานักงานอุตสาหกรรมจังหวัดชลบุรี รวมถึงสินเชื่อจากกองทุนต่างๆ ของกระทรวงอุตสาหกรรมเพื่อมาพัฒนากิจการให้มีความเข้มแข็ง และบริษัทยังได้แจ้งว่าได้ศึกษานโยบาย MIND ใช้ “หัว” และ “ใจ” ปั้นอุตสาหกรรมคู่ชุมชน ของกระทรวงอุตสาหกรรม และปัจจุบันสามารถดําเนินงานได้ตามนโยบาย MIND ครบทั้ง 4 มิติ
รัฐบาลไทย-ข่าวทำเนียบรัฐบาล-กระทรวงแรงงาน ร่วมกองทัพไทยฝึกทักษะอาชีพทหารกล้าป้อนตลาดแแรงงาน
วันอังคารที่ 21 มีนาคม 2566
กระทรวงแรงงาน ร่วมกองทัพไทยฝึกทักษะอาชีพทหารกล้าป้อนตลาดแแรงงาน
กรมพัฒนาฝีมือแรงงาน กระทรวงแรงงาน จับมือกองทัพพัฒนาทักษะทหารกล้าเป็นแรงงานฝีมือ ฝึกอาชีพยอดนิยมป้อนตลาดแรงงานและอาชีพอิสระ เป้าหมายหนึ่งพันนาย
รัฐบาลไทย-ข่าวทำเนียบรัฐบาล-ไทย-อิสราเอล ร่วมมือราบรื่น ส่งแรงงานไทยทำงาน ภาคเกษตรผ่านโครงการ TIC แล้วกว่า 1,500 คน
วันอังคารที่ 21 มีนาคม 2566
21/03/2566
ไทย-อิสราเอล ร่วมมือราบรื่น ส่งแรงงานไทยทํางาน ภาคเกษตรผ่านโครงการ TIC แล้วกว่า 1,500 คน
รัฐมนตรีว่าการกระทรวงแรงงาน เผยปี 66 โควตางานภาคเกษตรรัฐอิสราเอล 6,500 คน จัดส่งแล้ว 1,513 คน พร้อมปูทางขยายตลาดแรงงานภาคอุตสาหกรรมในอนาคต
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ในปี 2566 กระทรวงแรงงานมีโควตาจัดส่งแรงงานไทยไปทํางานภาคเกษตรรัฐอิสราเอล จํานวน 6,500 คน โดยตั้งแต่วันที่ 10 มกราคม - 20 มีนาคม 2566 จัดส่งแรงงานไทยไปทํางานฯ จํานวนทั้งสิ้น 1,513 คน แบ่งเป็นเพศชาย จํานวน 1,480 คน เพศหญิง จํานวน 33 คน ซึ่งในวันนี้จะมีแรงงานไทย จํานวน 225 คน เดินทางไปทํางานภายใต้โครงการ “ความร่วมมือไทย - อิสราเอล เพื่อการจัดหางาน (Thailand-Israel Cooperation on the Placement of Workers: TIC) ด้วยเครื่องบินโดยสารเที่ยวบินที่ EY084 ของสายการบินแอล อัล อิสราเอล แอร์ไลน์ ณ ท่าอากาศยานสุวรรณภูมิ โดยแรงงานทั้งหมดได้ผ่านการอบรมคนหางานก่อนการเดินทางไปทํางานในต่างประเทศแล้ว เมื่อไปทํางานจะได้รับเงินเดือนขั้นต่ําก่อนหักภาษีเดือนละ 5,300 เชคเกล หรือประมาณ 50,000 บาท (ขึ้นอยู่กับอัตราแลกเปลี่ยน) หากทํางานจนครบสัญญาจ้างงานสูงสุด 5 ปี 3 เดือน จะมีรายได้มากกว่า 3 ล้านบาทต่อคน และเมื่อกลับมายังสามารถนําประสบการณ์ทางเกษตรที่ได้รับจากการทํางานกลับมาพัฒนาประเทศและประกอบอาชีพของตนเองให้ดียิ่งขึ้นต่อไป
“ พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ให้ความสําคัญกับการส่งเสริมแรงงานไทยให้ไปทํางานในต่างประเทศอย่างยิ่ง โดยสั่งการให้กระทรวงแรงงานดูแลคนไทยให้เดินทางไปทํางานต่างประเทศอย่างถูกต้องตามกฎหมาย เพื่อได้รับสวัสดิการและคุณภาพชีวิตการทํางานที่ดี เมื่อกลับมาจะได้นําประสบการณ์และความรู้ มาต่อยอด ยกระดับคุณภาพชีวิต” รมว.สุชาติ กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า ประเทศไทยและอิสราเอล ดําเนินการตามข้อตกลงด้านแรงงานเรื่องการจ้างแรงงานไทยทํางานชั่วคราวในภาคเกษตรในรัฐอิสราเอล ภายใต้โครงการ “ความร่วมมือไทย-อิสราเอล เพื่อการจัดหางาน (Thailand-Israel Cooperation on the Placement of Workers : TIC) มาอย่างต่อเนื่อง และมีการหารือร่วมกันเพื่อปรับปรุงกระบวนการจัดส่งให้มีคุณภาพและประสิทธิภาพมากยิ่งขึ้นตลอดเวลา เพื่ออํานวยความสะดวกแก่แรงงานไทย ตลอดจนมีการหารือถึงการขยายตลาดแรงงานภาคอุตสาหกรรมในอนาคต เพื่อให้แรงงานไทยได้วีซ่าอุตสาหกรรม (Industrial Visa) นอกเหนือจากภาคเกษตร ที่ทําอยู่ เนื่องจากนายจ้างอิสราเอลมีความต้องการช่างเชื่อมเป็นจํานวนมาก จึงเป็นโอกาสของช่างเชื่อมชาวไทย เพราะมีฝีมือเป็นที่ยอมรับในต่างประเทศ
สําหรับผู้สนใจไปทํางานต่างประเทศสามารถติดตามข่าวสารการประกาศรับสมัครได้ที่เว็บไซต์ doe.go.th/overseas และสอบถามรายละเอียดเพิ่มเติมได้ที่ สํานักงานจัดหางานจังหวัดทุกจังหวัด หรือสํานักงานจัดหางานกรุงเทพมหานครพื้นที่ 1-10 หรือที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร. 1694
รัฐบาลไทย-ข่าวทำเนียบรัฐบาล-ผู้ตรวจเดชาฯ เดินหน้าตรวจราชการผ่านช่องทางออนไลน์ สำนักงานที่ปรึกษาด้านอุตสาหกรรม ประจำกรุงโตเกียว ประเทศญี่ปุ่น
วันอังคารที่ 21 มีนาคม 2566
21/03/2566
ผู้ตรวจเดชาฯ เดินหน้าตรวจราชการผ่านช่องทางออนไลน์ สํานักงานที่ปรึกษาด้านอุตสาหกรรม ประจํากรุงโตเกียว ประเทศญี่ปุ่น
ผู้ตรวจราชการกระทรวงอุตสาหกรรมเดินหน้าตรวจราชการผ่านช่องทางออนไลน์ สํานักงานที่ปรึกษาด้านอุตสาหกรรม ประจํากรุงโตเกียว ประเทศญี่ปุ่น เพื่อกําหนดตัวชี้วัดและเร่งเดินหน้าแผนพัฒนาความร่วมมือภาคอุตสาหกรรมตามนโยบาย “MIND"
ผู้ตรวจราชการกระทรวงอุตสาหกรรมเดินหน้าตรวจราชการผ่านช่องทางออนไลน์ สํานักงานที่ปรึกษาด้านอุตสาหกรรม ประจํากรุงโตเกียว ประเทศญี่ปุ่น เพื่อกําหนดตัวชี้วัดและเร่งเดินหน้าแผนพัฒนาความร่วมมือภาคอุตสาหกรรมตามนโยบาย“MIND" ใช้ “หัว” และ “ใจ” ปั้นอุตสาหกรรมคู่ชุมชน ให้สมดุลและยั่งยืน ควบคู่กับอุตสาหกรรมสู่วิถีใหม่ 4 มิติ
วันที่ 20 มีนาคม 2566 นายเดชา จาตุธนานันท์ ผู้ตรวจราชการกระทรวงอุตสาหกรรม เป็นประธานการประชุมออนไลน์ตรวจราชการกรณีปกติ รอบที่ 1/2566 สํานักงานที่ปรึกษาด้านอุตสาหกรรม ประจํากรุงโตเกียว ประเทศญี่ปุ่น (สทอ.ญป.) โดยมี ดร.กิตติพันธุ์ บางยี่ขัน อัครราชทูตที่ปรึกษาฝ่ายอุตสาหกรรม และคณะเจ้าหน้าที่ร่วมประชุมตรวจติดตามการดําเนินงาน พร้อมรับทราบผลการดําเนินงาน ปัญหาอุปสรรคต่าง ๆ
ในการนี้ ผู้ตรวจฯ ได้มอบหมายใน 3 เรื่อง ได้แก่ (1) ทบทวนตัวชี้วัดของ สทอ.ญป. ให้สอดคล้องกับภารกิจและนโยบายของ อก. (2) ค้นหา Best Practice ของหน่วยงานรัฐ และเอกชนญี่ปุ่นที่สอดคล้องกับนโยบาย 4 มิติของกระทรวง ฯ เพื่อประยุกต์ใช้กับภาคอุตสาหกรรมไทย และ (3) การ ขับเคลื่อนความร่วมมือระหว่างกระทรวงอุตสาหกรรมกับหน่วยงานของญี่ปุ่นภายใต้ MOU ต่าง ๆ ให้เกิดผลสัมฤทธิ์ที่เป็นรูปธรรม ทั้งนี้ ผู้ตรวจฯ จะประสานหน่วยงานที่เกี่ยวข้องเพื่อแชร์ข้อมูลที่เป็นประโยชน์ต่อการปฏิบัติภารกิจของ สทอ.ญป. และจะหารือรวมถึงติดตามแนวทางการเพิ่มประสิทธิภาพของ สอท.ญป. เป็นประจําอย่างต่อเนื่อง
รัฐบาลไทย-ข่าวทำเนียบรัฐบาล-กำหนดแนวทางพัฒนา “จังหวัดชายแดนภาคใต้” 2 ฉบับ ให้สอดคล้องกับวิถีชีวิตและความต้องการของ ปชช.
วันอังคารที่ 21 มีนาคม 2566
กําหนดแนวทางพัฒนา “จังหวัดชายแดนภาคใต้” 2 ฉบับ ให้สอดคล้องกับวิถีชีวิตและความต้องการของ ปชช.
.....
รัฐบาลให้ความสําคัญต่อการพัฒนาจังหวัดชายแดนภาคใต้ โดยมุ่งให้ประชาชนปลายด้ามขวาน มีความสงบสุข ปลอดภัย อยู่ดีกินดีบนพื้นฐานสังคมพหุวัฒนธรรม เพื่อให้การพัฒนาจังหวัดชายภาคแดนใต้เกิดการพัฒนาอย่างต่อเนื่อง ดังนั้น
.
ที่ประชุมครม. (14 มี.ค. 66) ได้เห็นชอบแนวทางการพัฒนา 2 ฉบับ ตามที่สภาความมั่นคงแห่งชาติเสนอ ประกอบด้วย
.
• ร่างนโยบายการบริหารและการพัฒนาจังหวัดชายแดนภาคใต้ พ.ศ. 2565 - 2567 ดําเนินการด้วยหลักสันติวิธี หลักนิติรัฐ หลักนิติธรรม และหลักสิทธิมนุษยชน ร่วมด้วยกระบวนการมีส่วนร่วมของประชาชนและทุกภาคส่วน โดยมีพื้นที่เป้าหมาย :
.
> จ.นราธิวาส จ.ปัตตานี จ.ยะลา และ อ.นาทวี อ.เทพา อ.จะนะ และ อ.สะบ้าย้อย ใน จ.สงขลา
.
• ร่างแผนปฏิบัติการด้านการบริหารและการพัฒนาจังหวัดชายแดนภาคใต้ พ.ศ. 2566 - 2570 เป็นการนํา “สาระสําคัญของร่างนโยบายการบริหารฯ” มาดําเนินการ พร้อมแผนงานรองรับนโยบาย 8 แผนงาน ภายใต้ 3 แนวทางการดําเนินการ คือ
.
> ด้านความมั่นคง : มุ่งรักษาความปลอดภัยในชีวิตและทรัพย์สินของประชาชน
> ด้านการพัฒนา : มุ่งเน้นการพัฒนาด้านเศรษฐกิจและด้านสังคมใน “ระดับฐานราก” เสริมสร้างสังคมพหุวัฒนธรรม เพื่อ “ลดเงื่อนไขการใช้ความรุนแรง”
> ด้านการบริหารจัดการภาครัฐ : เพื่อเพิ่มประสิทธิภาพงานดําเนินงานของหน่วยงานภาครัฐ และเจ้าหน้าที่รัฐให้พร้อมขับเคลื่อนงาน
.
ทั้งนี้ ร่างแผนปฏิบัติการดังกล่าว ยังกําหนดเป้าหมายและตัวชี้วัด เพื่อเทียบกับการดําเนินงานที่ผ่านมา เช่น จํานวนเหตุการณ์ความรุนแรง ความเชื่อมั่นของประชาชนต่อกระบวนการยุติธรรม เป็นต้น
.
อ่านเพิ่มเติม คลิกhttps://www.thaigov.go.th/news/contents/details/66159
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมเจ้าท่า เปิดรับฟังความคิดเห็นจากประชาชนในโครงการก่อสร้างเขื่อนป้องกันตลิ่ง เพื่อเพิ่มประสิทธิภาพทางเรือเดินในแม่น้ำป่าสัก อำเภอนครหลวง จังหวัดพระนครศรีอยุธยา
วันอังคารที่ 21 มีนาคม 2566
กรมเจ้าท่า เปิดรับฟังความคิดเห็นจากประชาชนในโครงการก่อสร้างเขื่อนป้องกันตลิ่ง เพื่อเพิ่มประสิทธิภาพทางเรือเดินในแม่น้ําป่าสัก อําเภอนครหลวง จังหวัดพระนครศรีอยุธยา
...
กรมเจ้าท่า เปิดรับฟังความคิดเห็นจากประชาชนในโครงการก่อสร้างเขื่อนป้องกันตลิ่ง เพื่อเพิ่มประสิทธิภาพทางเรือเดินในแม่น้ําป่าสัก อําเภอนครหลวง จังหวัดพระนครศรีอยุธยา
นายกริชเพชร ชัยช่วย ผู้ตรวจราชการกระทรวงคมนาคม รักษาราชการแทนอธิบดีกรมเจ้าท่า มอบหมายให้นายวิเชียร เปมานุกรรักษ์ รองอธิบดีกรมเจ้าท่า ร่วมประชุมรับฟังความคิดเห็นจากประชาชนในโครงการก่อสร้างเขื่อนป้องกันตลิ่ง เพื่อเพิ่มประสิทธิภาพทางเรือเดินในแม่น้ําป่าสัก ในพื้นที่อําเภอนครหลวง จังหวัดพระนครศรีอยุธยา โดยมี รองอธิบดีกรมทางหลวง นายอําเภอนครหลวง นายกเทศมนตรีตําบลนครหลวง นายกเทศมนตรีตําบลแม่ลา สมาชิกสภาเทศบาล และสมาชิกสภาผู้แทนราษฎรในพื้นที่เข้าร่วมการประชุม เมื่อวันที่ 20 มีนาคม 2566 ณ ห้องประชุมธรรมาภิบาล สํานักงานเทศบาลตําบลนครหลวง อําเภอนครหลวง จังหวัดพระนครศรีอยุธยา
ครงการก่อสร้างเขื่อนป้องกันตลิ่งของกรมเจ้าท่า (จท.) กระทรวงคมนาคม เป็นโครงการที่ก่อให้เกิดประโยชน์ แก้ไขและบรรเทาปัญหาความเดือดร้อนของประชาชนในพื้นที่ที่ได้รับความเดือดร้อนจากปัญหาตลิ่งทรุด ซึ่ง จท. ได้ดําเนินการประชาสัมพันธ์แผนการก่อสร้างเขื่อนป้องกันตลิ่ง เพื่อเพิ่มประสิทธิภาพทางเรือเดินในแม่น้ําป่าสัก ระยะที่ 2 ตอนที่ 4, 5 และ 6 อําเภอนครหลวง จังหวัดพระนครศรีอยุธยา พร้อมทั้งเปิดรับฟังความคิดเห็นจากประชาชนในพื้นที่ เพื่อนําไปพิจารณาปรับแนวทางการดําเนินโครงการฯ ให้มีความเหมาะสม สอดคล้องกับความต้องการของประชาชนและความเร่งด่วน เพื่อนําเข้าสู่แผนการดําเนินงานสําหรับการของบประมาณประจําปี พ.ศ. 2567 – 2569 ต่อไป
ทั้งนี้ รองอธิบดีกรมเจ้าท่าได้มอบหมายให้กองวิศวกรรม จท. และสํานักงานเจ้าท่าภูมิภาคที่ 2 สาขาอยุธยา ร่วมสํารวจพื้นที่กับองค์กรปกครองส่วนท้องถิ่น และอําเภอนครหลวง เพื่อพิจารณาแนวทางการแก้ไขปัญหาและบรรเทาความเดือดร้อนให้กับประชาชนในพื้นที่ต่อไป
รัฐบาลไทย-ข่าวทำเนียบรัฐบาล-พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี พระราชทานแจกันดอกไม้ แก่พลเอก ประยุทธ์ จันทร์โอชา นายกรัฐมนตรี เนื่องในวันคล้ายวันเกิดอายุครบ 69 ปี
วันอังคารที่ 21 มีนาคม 2566
21/03/2566
พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี พระราชทานแจกันดอกไม้ แก่พลเอก ประยุทธ์ จันทร์โอชา นายกรัฐมนตรี เนื่องในวันคล้ายวันเกิดอายุครบ 69 ปี
พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี พระราชทานแจกันดอกไม้ แก่พลเอก ประยุทธ์ จันทร์โอชา นายกรัฐมนตรี เนื่องในวันคล้ายวันเกิดอายุครบ 69 ปี
วันที่ 21 มีนาคม 2566 พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี พระราชทานแจกันดอกไม้ แก่ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เนื่องในโอกาสวันคล้ายวันเกิดอายุครบ 69 ปี ณ ห้องสีงาช้าง ตึกไทยคู่ฟ้า ทําเนียบรัฐบาล
รัฐบาลไทย-ข่าวทำเนียบรัฐบาล-รัฐบาลชวนซื้อผลไม้ผ่านไปรษณีย์ไทย โปรเริ่มต้นไม่เกิน 3 กิโล ค่าส่ง 50 บาท พร้อมเปิดบริการ Prompt Post เพิ่มความสะดวกและความคุ้มค่าให้กับร้านค้าออนไลน์
วันอังคารที่ 21 มีนาคม 2566
21/03/2566
รัฐบาลชวนซื้อผลไม้ผ่านไปรษณีย์ไทย โปรเริ่มต้นไม่เกิน 3 กิโล ค่าส่ง 50 บาท พร้อมเปิดบริการ Prompt Post เพิ่มความสะดวกและความคุ้มค่าให้กับร้านค้าออนไลน์
รัฐบาลชวนซื้อผลไม้ผ่านไปรษณีย์ไทย โปรเริ่มต้นไม่เกิน 3 กิโล ค่าส่ง 50 บาท พร้อมเปิดบริการ Prompt Post เพิ่มความสะดวกและความคุ้มค่าให้กับร้านค้าออนไลน์
วันนี้ (21 มี.ค.66) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ขณะนี้ได้เข้าสู่ฤดูผลไม้แล้ว ได้มีการคาดการณ์สถานการณ์ผลผลิตผลไม้ ปี 2566 จากสํานักงานเศรษฐกิจการเกษตร ในพื้นที่เศรษฐกิจภาคตะวันออก 3 จังหวัด ได้แก่ จันทบุรี ระยอง และตราด รวมทั้งหมด 1.16 ล้านตัน เช่น ทุเรียน ผลผลิต 7.56 แสนตัน ผลผลิตออกสู่ตลาดมากสุดในเดือนเมษายน มังคุด ผลผลิต 1.84 แสนตัน ออกสู่ตลาดมากสุดในเดือนพฤษภาคม
นางสาวรัชดา กล่าวว่า เพื่อส่งเสริมให้คนไทยบริโภคผลไม้ไทยจะได้ลดปริมาณผลไม้ล้นตลาด และอํานวยความสะดวกในการซื้อและจัดส่ง ทางบริษัทไปรษณีย์ไทยจํากัด ได้จัดโปรโมชั่นพิเศษให้กับเกษตรกรชาวสวนผลไม้และผู้ใช้บริการที่ต้องการส่งผลไม้ กับราคาแบบเหมาจ่ายตามน้ําหนัก เริ่มต้นที่ไม่เกิน 3 กิโลกรัม ราคา 50 บาท รองรับน้ําหนักสูงสุดถึง 20 กก. พร้อมส่งด่วนด้วยมาตรฐานบริการ EMS ในประเทศ ส่งได้ที่ไปรษณีย์ไทยทุกสาขาทั่วประเทศ
นอกจากนี้ ไปรษณีย์ไทยยังได้ให้บริการพร้อมส่ง (Prompt Post) เพิ่มความสะดวกและความคุ้มค่าให้กับร้านค้าออนไลน์ ด้วยกล่องพร้อมค่าส่งแบบเหมาจ่าย สะดวกมาก ด้วยระบบเตรียมการฝากส่งล่วงหน้า ทั้งระบบการจ่าหน้าพร้อมบาร์โค้ด รับสิทธิ์ไม่ต้องกดบัตรคิว มีเคาน์เตอร์รองรับพิเศษไม่ต้องรอนาน รวดเร็วด้วยมาตรฐานการจัดส่งแบบ EMS ในประเทศ แจ้งสถานะการจัดส่งอัตโนมัติ (Push Notification Tracking) มีให้เลือก 4 ขนาด โดยเป็นกล่องเหมาจ่ายตามขนาดและค่าส่ง EMS ในประเทศ ราคาเริ่มต้นที่ 300 บาท/แพ็ก (10 กล่อง) ซึ่งสามารถสั่งได้ 2 ช่องทาง จากในแอปพลิเคชัน Prom Post หรือ https://promptpost.thailandpost.com โดยมีขั้นตอนง่ายๆ เมื่อจองกล่องผ่านช่องทางดังกล่าว และเข้ารับกล่อง ณ ปณ.ใกล้บ้านที่ได้ทําการเลือกผ่านระบบไว้ จากนั้นเข้าระบบเพื่อสร้างใบจ่าหน้า พิมพ์และติดลงบนกล่อง เพียงเท่านี้ก็สามารถส่งของได้ตามขั้นตอนปกติ
---------------
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์เป็นประธานการประชุมคณะอนุกรรมการขับเคลื่อนยุทธศาสตร์ยางพาราระยะ 20 ปี ครั้งที่ 1/2566
วันอังคารที่ 21 มีนาคม 2566
รองปลัดกระทรวงเกษตรและสหกรณ์เป็นประธานการประชุมคณะอนุกรรมการขับเคลื่อนยุทธศาสตร์ยางพาราระยะ 20 ปี ครั้งที่ 1/2566
รองปลัดกระทรวงเกษตรและสหกรณ์เป็นประธานการประชุมคณะอนุกรรมการขับเคลื่อนยุทธศาสตร์ยางพาราระยะ 20 ปี ครั้งที่ 1/2566
วันที่ 21 มีนาคม 2566 เวลา 10.00 น. ปลัดกระทรวงเกษตรและสหกรณ์มอบหมายให้รองปลัดกระทรวงเกษตรและสหกรณ์ (นายเศรษฐเกียรติ กระจ่างวงษ์) เป็นประธานการประชุมคณะอนุกรรมการขับเคลื่อนยุทธศาสตร์ยางพาราระยะ 20 ปี ครั้งที่ 1/2566 ผ่านสื่ออิเล็กทรอนิกส์ โดยสรุปผลการประชุมได้ดังนี้
1. ที่ประชุมรับทราบเรื่องการปรับเปลี่ยนผู้แทนเกษตรกรในคณะกรรมการการยางแห่งประเทศ เนื่องจากผู้แทนเกษตรกรฯ ท่านเดิมหมดวาระ จึงมีการสรรหาผู้แทนเกษตรกรฯ ท่านใหม่ เพื่อเป็นอนุกรรมการในคณะอนุกรรมการขับเคลื่อนยุทธศาสตร์ยางพาราระยะ 20 ปี
2. ที่ประชุมรับทราบผลการดําเนินงานตามมติที่ประชุมคณะอนุกรรมการขับเคลื่อนยุทธศาสตร์ยางพาราระยะ 20 ปี ครั้งที่ 5/2565 เมื่อวันที่ 26 ธันวาคม 2565 ในประเด็นที่เกี่ยวข้องกับการสํารวจพื้นที่ปลูกยางของประเทศไทยและการจัดตั้งสถาบันเกษตรกรชาวสวนยาง
3. ที่ประชุมรับทราบผลการดําเนินงานตามแผนปฏิบัติการด้านยางพารา พ.ศ. 2566 - 2580 ประจําปีงบประมาณ 2566 ณ ไตรมาสที่ 1 โดยมีโครงการ/กิจกรรม ที่บรรลุเป้าหมายแล้ว จํานวน 134 โครงการ 11 กิจกรรม และโครงการ/กิจกรรม ที่ยังไม่บรรลุเป้าหมาย จํานวน 5 โครงการ 2 กิจกรรม ทั้งนี้ ประธานฯ ได้เน้นย้ําให้หน่วยงานที่เกี่ยวข้องดําเนินการขับเคลื่อนโครงการ/กิจกรรม ให้บรรลุเป้าหมายต่อไป
4. ที่ประชุมได้พิจารณาทบทวนแผนปฏิบัติการด้านยางพารา พ.ศ. 2566 – 2580 ประจําปีงบประมาณ 2566 ในยุทธศาสตร์ที่ 3 ด้านการวิจัยและพัฒนาเทคโนโลยีและนวัตกรรม และยุทธศาสตร์ที่ 5 ด้านการพัฒนาปัจจัยสนับสนุน โดยมีการปรับเปลี่ยนกลยุทธ์และแผนงานในบางโครงการ/กิจกรรมเพื่อให้สอดคล้องกัน ซึ่งที่ประชุมมีมติมอบหมายให้ฝ่ายเลขาฯ ดําเนินการตามความเห็นของที่ประชุมต่อไป
รัฐบาลไทย-ข่าวทำเนียบรัฐบาล-รองปลัดฯ ณัฏฐิญา นั่งหัวโต๊ะประชุมคณะกรรมการกำกับติดตามการดำเนินการพัฒนาคุณภาพ การบริหารจัดการภาครัฐ สปอ. ลุ้นรางวัลเลิศรัฐ สาขาคุณภาพการบริหารจัดการภา
วันอังคารที่ 21 มีนาคม 2566
21/03/2566
รองปลัดฯ ณัฏฐิญา นั่งหัวโต๊ะประชุมคณะกรรมการกํากับติดตามการดําเนินการพัฒนาคุณภาพ การบริหารจัดการภาครัฐ สปอ. ลุ้นรางวัลเลิศรัฐ สาขาคุณภาพการบริหารจัดการภา
รองปลัดกระทรวงอุตสาหกรรมนั่งหัวโต๊ะประชุมคณะกรรมการกํากับติดตามการดําเนินการพัฒนาคุณภาพการบริหารจัดการภาครัฐ สปอ. ลุ้นรางวัลเลิศรัฐ สาขาคุณภาพการบริหารจัดการภาครัฐ
เมื่อวันที่ 20 มีนาคม 2566 นางสาวณัฏฐิญา เนตยสุภา รองปลัดกระทรวงอุตสาหกรรม เป็นประธานการประชุมคณะกรรมการกํากับติดตามการดําเนินการพัฒนาคุณภาพการบริหารจัดการภาครัฐของสํานักงานปลัดกระทรวงอุตสาหกรรม (สปอ.) ครั้งที่ 1/2566 เพื่อพิจารณารายงานผลการดําเนินการพัฒนาองค์กร (Application Report) ซึ่งเป็นเอกสารที่ต้องใช้ในการสมัครรางวัลเลิศรัฐ สาขาคุณภาพการบริหารจัดการภาครัฐ ในขั้นตอนที่ 2 โดย สปอ. ผ่านการพิจารณากลั่นกรองเอกสารจากสํานักงาน ก.พ.ร. ในขั้นตอนที่ 1 จํานวน 3 รางวัล คือ รางวัลคุณภาพการบริหารจัดการภาครัฐ รายหมวด ในหมวดที่ 1 การนําองค์การ และ หมวดที่ 6 การปฏิบัติการ และรางวัลคุณภาพการบริหารจัดการภาครัฐ 4.0 (PMQA 4.0) โดยมอบหมายให้กลุ่มพัฒนาระบบบริหาร เร่งดําเนินการจัดทําเอกสารต่าง ๆ ที่เกี่ยวข้องในแต่ละหมวด และกิจกรรมที่ สปอ. ดําเนินการที่สอดคล้องกับนโยบาย MIND ใช้ "หัว และ ใจ" ปั้นอุตสาหกรรมคู่ชุมชน เพื่อนําเสนอต่อคณะกรรมการฯ ภายในวันที่ 22 มีนาคม 2566 ต่อไป
โดยมี นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม ผู้บริหารจากหน่วยงานส่วนกลาง และรองประธานกรรมการคนที่ 1 ของกลุ่มตรวจราชการที่ 1-6 เข้าร่วมการประชุม ณ ห้อง อก.1 ชั้น 2 อาคารสํานักงานปลัดกระทรวงอุตสาหกรรม และผ่านระบบ Zoom Meeting
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ชื่นชมนักกีฬาเทควันโดทีมชาติไทย ทำผลงานได้ยอดเยี่ยม ได้รับถึง 6 เหรียญทอง 2 เหรียญเงิน และ 1 เหรียญทองแดง จากสองรายการใหญ่
วันอังคารที่ 21 มีนาคม 2566
21/03/2566
โฆษกรัฐบาลเผย นายกฯ ชื่นชมนักกีฬาเทควันโดทีมชาติไทย ทําผลงานได้ยอดเยี่ยม ได้รับถึง 6 เหรียญทอง 2 เหรียญเงิน และ 1 เหรียญทองแดง จากสองรายการใหญ่
โฆษกรัฐบาลเผย นายกฯ ชื่นชมนักกีฬาเทควันโดทีมชาติไทย ทําผลงานได้ยอดเยี่ยม ได้รับถึง 6 เหรียญทอง 2 เหรียญเงิน และ 1 เหรียญทองแดง จากสองรายการใหญ่ 2023 Dutch Open Taekwondo Championships และ G2 Belgian Open Taekwondo 2023
วันที่ 21 มีนาคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมแสดงความยินดีกับนักกีฬาเทควันโดทีมชาติไทย ทําผลงานดีเยี่ยมในการแข่งขันเทควันโดเก็บสะสมคะแนนลุ้นโควตาโอลิมปิกเกมส์ 2024 ในรายการ 2023 Dutch Open Taekwondo Championships ที่เมือง Eindhoven ประเทศเนเธอร์แลนด์ ระหว่างวันที่ 11 – 12 มีนาคม 2566 และรายการ G2 Belgian Open Taekwondo 2023 ที่เมือง Lommel ประเทศเบลเยี่ยม วันที่ 18 – 19 มีนาคม 2566 ทั้งนี้ผลการแข่งขันรวมทั้ง 2 รายการ นักกีฬาเทควันโดทีมชาติไทยทําผลงานไปได้ทั้งหมด 6 เหรียญทอง 2 เหรียญเงิน และ 1 เหรียญทองแดง ซึ่งเป็นการสร้างชื่อเสียง ยืนยันถึงศักยภาพด้านกีฬาของไทยที่ประสบความสําเร็จต่อเนื่องในการแข่งขันกีฬาเวทีนานาชาติ
โฆษกประจําสํานักนายกรัฐมนตรี กล่าวว่า ผลการแข่งขันในรายการ 2023 Dutch Open Taekwondo Championships นักกีฬาเทควันโดทีมชาติไทยทําผลงานได้ 2 เหรียญทอง และ 2 เหรียญเงิน ดังนี้
เหรียญทอง
- รุ่นน้ําหนักไม่เกิน 49 กก. หญิง นางสาวกมลชนก สีเคน
- รุ่นน้ําหนักไม่เกิน 46 กก. หญิง เด็กหญิงณัฐกมล วาสนา
เหรียญเงิน
- รุ่นน้ําหนักไม่เกิน 62 กก. หญิง นางสาวศศิกานต์ ทองจันทร์
- รุ่นน้ําหนักไม่เกิน 63 กก. ชาย นายณภัทร ศรีติมงคล
ขณะที่รายการ G2 Belgian Open Taekwondo 2023 นักกีฬาเทควันโดทีมชาติไทยทําผลงานได้ 4 เหรียญทอง และ 1 เหรียญทองแดง ดังนี้
เหรียญทอง
- รุ่นน้ําหนักไม่เกิน 46 กก.หญิง เด็กหญิงณัฐกมล วาสนา
- รุ่นน้ําหนักไม่เกิน 49 กก. หญิง นางสาวกมลชนก สีเคน
- รุ่นน้ําหนักไม่เกิน 51 กก. ชาย นายพรภวิทย์ โตรื่น
- รุ่นน้ําหนักไม่เกิน 62 กก. หญิง นางสาวศศิกานต์ ทองจันทร์
และเหรียญทองแดงจาก
- รุ่นน้ําหนักไม่เกิน 49 กก. หญิง เรืออากาศหญิง พาณิภัค วงศ์พัฒนกิจ
โดยสําหรับการแข่งขันครั้งต่อไป นักกีฬาเทควันโดทีมชาติไทยจะเดินทางไปร่วมแข่งขันในมหกรรมกีฬาซีเกมส์ ครั้งที่ 32 ระหว่างวันที่ 12 – 15 พฤษภาคม 2566 ประเทศกัมพูชา
“นายกรัฐมนตรีชื่นชมความสามารถและความทุ่มเทของนักกีฬาทุกคนที่เข้าร่วมการแข่งขันในครั้งนี้ จนสามารถคว้าเหรียญรางวัลมาได้ถึง 6 เหรียญทอง 2 เหรียญเงิน และ 1 เหรียญทองแดง จาก 2 รายการการแข่งขัน สร้างความภาคภูมิใจให้กับคนไทยทั้งประเทศ ยืนยันศักยภาพความเป็นเลิศด้านกีฬาของไทยให้ทั่วโลกได้รับรู้ ทั้งนี้ ขอเชิญชวนพี่น้องชาวไทยร่วมส่งกําลังใจให้กับนักกีฬาเทควันโดไทยในการแข่งขันครั้งต่อไปด้วย” นายอนุชาฯ กล่าว
รัฐบาลไทย-ข่าวทำเนียบรัฐบาล-มท.1 มอบเครื่องหมายเชิดชูเกียรติ “สดุดีป้องกันภัย” แก่ USAR Thailand ใน “ภารกิจการช่วยเหลือผู้ประสบภัยแผ่นดินไหวที่สาธารณรัฐตุรกี”
วันอังคารที่ 21 มีนาคม 2566
21/03/2566
มท.1 มอบเครื่องหมายเชิดชูเกียรติ “สดุดีป้องกันภัย” แก่ USAR Thailand ใน “ภารกิจการช่วยเหลือผู้ประสบภัยแผ่นดินไหวที่สาธารณรัฐตุรกี”
มท.1 มอบเครื่องหมายเชิดชูเกียรติ “สดุดีป้องกันภัย” แก่ USAR Thailand ใน “ภารกิจการช่วยเหลือผู้ประสบภัยแผ่นดินไหวที่สาธารณรัฐตุรกี”
เมื่อวันที่ 20 มี.ค. 66 เวลา 17.30 น. ที่ห้องประชุม 1 กรมป้องกันและบรรเทาสาธารณภัย (ปภ.) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย มอบเครื่องหมายเชิดชูเกียรติ “สดุดีป้องกันภัย” และเกียรติบัตรให้แก่ชุดค้นหาและกู้ภัยในเขตเมืองแห่งชาติ (ทีม USAR Thailand) จํานวน 42 ราย ที่ได้ปฏิบัติภารกิจ Thailand for Turkiye ร่วมสนับสนุนการค้นและและช่วยเหลือผู้ประสบภัยแผ่นดินไหว ณ สาธารณรัฐตุรกี เมื่อช่วงวันที่ 9 – 18 กุมภาพันธ์ 2566 ที่ผ่านมา ซึ่ง USAR Thailand เป็นการสนธิกําลังระหว่างกรมป้องกันและบรรเทาสาธารณภัย สํานักป้องกันและบรรเทาสาธารณภัย กรุงเทพมหานคร กรมการแพทย์ กระทรวงสาธารณสุข (โรงพยาบาลราชวิถี และโรงพยาบาลเลิดสิน) วิศวกรรมสถานแห่งประเทศไทยในพระบรมราชูปถัมภ์ มูลนิธิเพื่อสิ่งแวดล้อมและสังคม และบริษัทเอ็น พีซี เซฟตี้ แอนด์ เอ็นไวรอนเมนทอล เซอร์วิส จํากัด โดยภารกิจการค้นหาและช่วยเหลือผู้ประสบภัยแผ่นดินไหนในสาธารณรัฐตุรกีครั้งนี้ นับว่าเป็นภารกิจครั้งสําคัญที่ได้สร้างชื่อเสียงและเกียรติภูมิของประเทศในการปฏิบัติหน้าที่ด้านการป้องกันและบรรเทาสาธารณภัยที่เข้มแข็ง ด้วยความเสียสละ กล้าหาญ และมีประสิทธิภาพตามมาตรฐานสากล ทั้งนี้ มีนายบุญธรรม เลิศสุขีเกษม อธิบดีกรมป้องกันและบรรเทาสาธารณภัย คณะผู้บริหาร ปภ. และผู้แทนหน่วยงานที่เกี่ยวข้อง ร่วมพิธีฯ
สําหรับเครื่องหมายเชิดชูเกียรติ “สดุดีป้องกันภัย” เป็นไปตามระเบียบกรมป้องกันและบรรเทาสาธารณภัยว่าด้วยเครื่องหมายเชิดชูเกียรติสําหรับผู้ปฏิบัติหน้าที่หรือช่วยเหลือด้านการป้องกันและบรรเทาสาธารณภัย พ.ศ. 2565 ซึ่งกรมป้องกันและบรรเทาสาธารณภัยได้ให้ความสําคัญกับการส่งเสริมและสนับสนุนกระบวนการมีส่วนร่วมของทุกภาคส่วนในการขับเคลื่อนภารกิจด้านการป้องกันและบรรเทาสาธารณภัย และจะพิจารณามอบให้แก่บุคคลที่เป็นผู้ช่วยเหลือผู้ประสบสาธารณภัย ด้วยความเสี่ยงภัยหรือเสี่ยงอันตรายต่อชีวิตด้วยความเสียสละ กล้าหาญ เพื่อเป็นการสร้างขวัญกําลังใจและยกย่องเชิดชูเกียรติผู้ปฏิบัติหน้าที่หรือช่วยเหลือในการปฏิบัติหน้าที่ป้องกันและบรรเทาสาธารณภัยหรือคุณประโยชน์แก่การป้องกันและบรรเทาสาธารณภัย จนเกิดประโยชน์แก่ทางราชการและประชาชน โดยผู้มีสิทธิได้รับการยกย่องเชิดชูเกียรติตามระเบียบดังกล่าว ได้แก่ ผู้ที่ได้ปฏิบัติหน้าที่หรือช่วยเหลือการปฏิบัติหน้าที่ในการป้องกันและบรรเทาสาธารณภัย หรือเป็นผู้ทําคุณประโยชน์แก่การป้องกันและบรรเทาสาธารณภัยและกรมป้องกันและบรรเทาสาธารณภัย โดยจะได้รับเครื่องหมายเชิดชูเกียรติ “สดุดีป้องกันภัย” ซึ่งเป็นเครื่องหมายทําด้วยโลหะกรอบสีทอง รูปทรงคล้ายโล่ แสดงถึงสิ่งที่ใช้ป้องกันภัยและอันตราย พื้นที่ด้านในมีรูปมือขวา หมายถึง การให้การป้องกัน ช่วยเหลือและบรรเทาสาธารณภัย และในอุ้งมือมีรูปวงกลมสีแดง มีสัญลักษณ์ ดิน น้ํา ลม ไฟ หมายถึง สาธารณภัยที่มีแหล่งกําเนิดจากสภาพแวดล้อมตามธรรมชาติ อันได้แก่ ดิน น้ํา ลม ไฟ ซึ่งเกิดขึ้นบ่อยครั้งในประเทศไทย และมีช่อชัยพฤกษ์ อันหมายถึง ความสําเร็จ
ที่มา กองเผยแพร่และประชาสัมพันธ์ กรมป้องกันและบรรเทาสาธารณภัย
รัฐบาลไทย-ข่าวทำเนียบรัฐบาล-The National Elderly Council supported 5,500 elderly occupational loans with total 165 million baht
วันอังคารที่ 21 มีนาคม 2566
21/03/2566
The National Elderly Council supported 5,500 elderly occupational loans with total 165 million baht
The National Elderly Council supported 5,500 elderly occupational loans with total 165 million baht
March 20, 2023, Deputy Government Spokesperson Ratchada Thanadirek disclosed that Deputy Prime Minister and Minister of Commerce Jurin Laksanawisit chaired a meeting of National Commission of the Elderly to follow up on the implementations related to elderly affairs.
The meeting approved organization of the 2023 National Assembly of the Elderly for the Aging Society, to be held on April 4, 2023 at TK Hotel, Bangkok. Approval was also made on the budget of 165 million Baht under Elderly Fund Loan for Occupational Capital to 5,500 elderly people, and the budget of 20 million Baht for the implementation of 200 elderly promotion projects/activities.
The meeting also approved to bestow the title of “2023 National Elderly” to Mr. Prayong Ronarong, 79, local philosopher in agriculture from Nakhon Si Thammarat province.
รัฐบาลไทย-ข่าวทำเนียบรัฐบาล-ยินดี ! จ.ภูเก็ต และ ภาคอีสาน ของไทย ติด TOP 50 สถานที่ยอดเยี่ยมของโลก สนามบินยอดเยี่ยม สุวรรณภูมิ ดีขึ้น 9 อันดับ
วันอังคารที่ 21 มีนาคม 2566
ยินดี ! จ.ภูเก็ต และ ภาคอีสาน ของไทย ติด TOP 50 สถานที่ยอดเยี่ยมของโลก สนามบินยอดเยี่ยม สุวรรณภูมิ ดีขึ้น 9 อันดับ
.....
นิตยสาร Time ของสหรัฐอเมริกา จัดอันดับ สถานที่ยอดเยี่ยมของโลก World’s Greatest Places ประจําปี 2566 ให้ จ.ภูเก็ต และภาคอีสานของไทย ติด 50 อันดับแรก เนื่องจาก จ.ภูเก็ต มีธรรมชาติงดงาม ผสมผสานงานเทศกาลวัฒนธรรมอย่างลงตัว มีที่พักทุกระดับหลากหลายราคา ส่วนภาคอีสาน มีอาหารที่เป็นเอกลักษณ์อุดมไปด้วยสมุนไพร สถานที่ท่องเที่ยวทางธรรมชาติและสถาปัตยกรรมสวยงาม
.
นอกจากนี้ สถาบันวิจัยอิสระด้านธุรกิจการบิน สกายแทร็กซ์ ยังจัดอันดับ World Airport Award 2023 ให้ สนามบินสุวรรณภูมิ ของไทย เป็นสนามบินยอดเยี่ยมอันดับที่ 68 ของโลก ดีขึ้นจากปีก่อน 9 อันดับ โดยพิจารณาจากคะแนนที่ลูกค้ามอบให้
.
อ่านเพิ่มเติม คลิก >>https://www.thaigov.go.th/news/contents/details/66346
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-หัวหน้าผู้ตรวจราชการฯ ก.อุตฯ ลงพื้นที่ระยองเยี่ยมชมการดำเนินงานของบริษัท Ptt LNG จำกัด แห่งที่ 2
วันอังคารที่ 21 มีนาคม 2566
21/03/2566
หัวหน้าผู้ตรวจราชการฯ ก.อุตฯ ลงพื้นที่ระยองเยี่ยมชมการดําเนินงานของบริษัท Ptt LNG จํากัด แห่งที่ 2
หัวหน้าผู้ตรวจราชการกระทรวงอุตสาหกรรมลงพื้นที่ระยองเยี่ยมชมการดําเนินงานของบริษัท Ptt LNG จํากัด แห่งที่ 2
เมื่อวันที่ 20 มีนาคม 2566 เวลา 13.00 น. นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรมพร้อมด้วยนายวิเชียร ทองด้วง อุตสาหกรรมจังหวัดระยอง และคณะเยี่ยมชมการดําเนินงานของ บริษัท Ptt LNG จํากัด แห่งที่ 2 บ้านหนองแฟบ มาบตาพุด จังหวัดระยอง
พร้อมรับฟังการบรรยายการดําเนินการของบริษัทฯ และการดูแลสังคมโดยรอบโรงงานอุตสาหกรรมและการกระจายรายได้ให้กับประชาชนมีชีวิตความเป็นอยู่ที่ดีขึ้น ณ อาคารนิทรรศน์พรรณพฤกษา ซึ่งเป็นอาคารประหยัดพลังงานระดับแพตตินั่ม โดยระบบทําความเย็นใช้ความเย็นจากการแลกเปลี่ยนสถานะของก๊าซ LNG ยังมีการนําความเย็นไปใช้ในการปลูกพืชเมืองหนาวภายในบริเวณอาคารนี้ด้วย
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์เป็นประธานในพิธีมอบรางวัลให้แก่นักกีฬาในการแข่งขันกีฬาเทเบิลเทนนิส กิจกรรม OPSMOAC Sport Club ครั้งที่ 1 ประจำปีงบประมาณ พ.ศ.2566
วันจันทร์ที่ 20 มีนาคม 2566
รองปลัดกระทรวงเกษตรและสหกรณ์เป็นประธานในพิธีมอบรางวัลให้แก่นักกีฬาในการแข่งขันกีฬาเทเบิลเทนนิส กิจกรรม OPSMOAC Sport Club ครั้งที่ 1 ประจําปีงบประมาณ พ.ศ.2566
รองปลัดกระทรวงเกษตรและสหกรณ์เป็นประธานในพิธีมอบรางวัลให้แก่นักกีฬาในการแข่งขันกีฬาเทเบิลเทนนิส กิจกรรม OPSMOAC Sport Club ครั้งที่ 1 ประจําปีงบประมาณ พ.ศ.2566
วันจันทร์ที่20มีนาคมพ.ศ. 2566เวลา14.30น.นายเศรษฐเกียรติกระจ่างวงษ์รองปลัดกระทรวงเกษตรและสหกรณ์ได้รับมอบหมายจากปลัดกระทรวงเกษตรและสหกรณ์ให้เป็นประธานในพิธีมอบรางวัลให้แก่นักกีฬาในการแข่งขันกีฬาเทเบิลเทนนิสกิจกรรมOPSMOAC Sport Clubครั้งที่1ประจําปีงบประมาณพ.ศ.2566 ณห้องประชุม115โดยมีนางสาวนฤมลสงวนวงศ์ผู้ช่วยปลัดฯและผู้อํานวยการสํานัก/กองในสํานักงานปลัดกระทรวงเกษตรและสหกรณ์เข้าร่วมพิธีฯ
โดยกิจกรรมOPSMOAC Sport Clubเป็นกิจกรรมเพื่อเสริมสร้างความสามัคคีความเป็นอันหนึ่งอันเดียวกันอันจะนําไปสู่ความรักและความผูกพันของบุคลากรภายในองค์กรและเสริมสร้างให้บุคลากรมีน้ําใจนักกีฬารู้แพ้รู้ชนะและรู้อภัยในเกมส์ซึ่งตามแผนส่งเสริมวัฒนธรรมองค์กรของสํานักงานปลัดกระทรวงเกษตรและสหกรณ์ประจําปีงบประมาณพ.ศ. 2566การขับเคลื่อนวัฒนธรรมองค์กร"HOPE"มุ่งเน้นส่งเสริมให้มีการสร้างทีมงานและสร้างเครือข่ายในการทํางานให้มีความเข้มแข็งมากยิ่งขึ้นอันเป็นส่วนสําคัญที่จะช่วยผลักดันให้เกิดพลังในการขับเคลื่อนงานของสํานักงานปลัดกระทรวงเกษตรและสหกรณ์ให้ประสบผลสําเร็จและสัมฤทธิ์ผลต่อไป
รัฐบาลไทย-ข่าวทำเนียบรัฐบาล-กรมเจ้าท่า ดูแลความปลอดภัยทางน้ำ กำชับนักท่องเที่ยวต้องสวมเสื้อชูชีพเพื่อความปลอดภัยตลอดการเดินทาง
วันอังคารที่ 21 มีนาคม 2566
กรมเจ้าท่า ดูแลความปลอดภัยทางน้ํา กําชับนักท่องเที่ยวต้องสวมเสื้อชูชีพเพื่อความปลอดภัยตลอดการเดินทาง
...
กรมเจ้าท่าดูแลความปลอดภัยทางน้ํา กําชับนักท่องเที่ยวต้องสวมเสื้อชูชีพเพื่อความปลอดภัยตลอดการเดินทาง
จากนโยบายของรัฐบาลและกระทรวงคมนาคมที่ได้มอบหมายให้กรมเจ้าท่า (จท.) ตรวจตรา คุมเข้ม และดูแลความปลอดภัยทางน้ําให้กับประชาชนทั้งในส่วนกลางและส่วนภูมิภาคทั่วประเทศ สํานักงานเจ้าท่าภูมิภาคสาขาพิษณุโลก สํานักงานเจ้าท่าภูมิภาคสาขาเกาะสมุย และสํานักงานเจ้าท่าภูมิภาคสาขาสุราษฎร์ธานีได้จัดเจ้าหน้าที่ออกตรวจความพร้อมการให้บริการเรือโดยสารในพื้นที่รับผิดชอบ ดังนี้
สํานักงานเจ้าท่าภูมิภาคสาขาพิษณุโลกจัดเจ้าหน้าที่ออกตรวจความพร้อมของเรือ แพโดยสาร และเอกสารประจําเรือ พร้อมทั้งอํานวยความสะดวกและดูแลความปลอดภัยให้กับนักท่องเที่ยวและประชาชนบริเวณจุดจอดเรือ (ชั่วคราว) เขื่อนภูมิพล อําเภอสามเงา จังหวัดตาก โดยมีเรือและแพโดยสารให้บริการ 2 ลํา ผู้โดยสาร 11 คน จากการตรวจสอบพบว่าเรือและแพโดยสารมีความพร้อมในการใช้งาน พร้อมนี้ได้กําชับให้เจ้าของเรือและผู้ควบคุมเรือตรวจสอบอุปกรณ์ประจําเรือ แพชูชีพ พวงชูชีพ และเสื้อชูชีพให้พร้อมใช้งาน ห้ามบรรทุกผู้โดยสารเกินกว่าที่ได้รับอนุญาต ผู้โดยสารต้องสวมเสื้อชูชีพขณะเดินทางทางน้ําเพื่อความปลอดภัย ปฏิบัติตามกฎหมายอย่างเคร่งครัด และติดตามประกาศแจ้งเตือนจากหน่วยงานราชการและกรมอุตุนิยมวิทยาก่อนออกเดินเรือทุกครั้ง
สํานักงานเจ้าท่าภูมิภาคสาขาเกาะสมุย และสํานักงานเจ้าท่าภูมิภาคสาขาสุราษฎร์ธานีจัดเจ้าหน้าที่กํากับ ดูแลความปลอดภัย และอํานวยความสะดวกประจําท่าเทียบเรือที่มีผู้โดยสารทั้งชาวไทยและชาวต่างชาติเป็นจํานวนมาก พร้อมทั้งตรวจสภาพอุปกรณ์ประจําเรือ แพชูชีพ พวงชูชีพ เสื้อชูชีพให้พร้อมใช้งาน ห้ามบรรทุกผู้โดยสารเกินกว่าที่ได้รับอนุญาต ผู้โดยสารต้องสวมเสื้อชูชีพขณะเดินทางทางน้ําเพื่อความปลอดภัย ปฏิบัติตามกฎหมายอย่างเคร่งครัด และติดตามประกาศแจ้งเตือนจากหน่วยงานราชการและกรมอุตุนิยมวิทยาก่อนออกเดินเรือทุกครั้ง
ทั้งนี้ หากพบเห็นความไม่ปลอดภัยทางน้ํา สามารถแจ้งได้ที่ สายด่วน จท. โทร. 1199 ตลอด 24 ชั่วโมง
รัฐบาลไทย-ข่าวทำเนียบรัฐบาล-​ครม. รับทราบพระราชกฤษฎีกายุบสภาผู้แทนราษฎร พ.ศ. 2566
วันอังคารที่ 21 มีนาคม 2566
21/03/2566
​ครม. รับทราบพระราชกฤษฎีกายุบสภาผู้แทนราษฎร พ.ศ. 2566
​ครม. รับทราบพระราชกฤษฎีกายุบสภาผู้แทนราษฎร พ.ศ. 2566
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี วันนี้ ( 21 มีนาคม 2566) รับทราบพระราชกฤษฎีกายุบสภาผู้แทนราษฎร พ.ศ. 2566 โดย พลเอก ประยุทธ์ จันทร์โอชา นายกรัฐมนตรี ได้อนุมัติแทนคณะรัฐมนตรี ในการตราร่างพระราชกฤษฎีกายุบสภาผู้แทนราษฎร พ.ศ. 2566 ซึ่งได้ประกาศใช้บังคับในราชกิจจานุเบกษาแล้ว เมื่อบ่ายวานนี้ (20 มีนาคม 2566)
พระราชกฤษฎีกา ประกอบด้วย 5 มาตรา มีสาระสําคัญ ให้ยุบสภาผู้แทนราษฎรเพื่อให้มีการเลือกตั้งสมาชิกสภาผู้แทนราษฎรใหม่ เป็นการเลือกตั้งทั่วไป และ ให้มีการเลือกตั้งสมาชิกสภาผู้แทนราษฎรเป็นการทั่วไป ในวันที่คณะกรรมการการเลือกตั้งประกาศกําหนดซึ่งต้องไม่น้อยกว่า 45 วัน แต่ไม่เกิน 60 วัน นับตั้งแต่วันที่พระราชกฤษฎีกานี้ ใช้บังคับ
รัฐบาลไทย-ข่าวทำเนียบรัฐบาล-บีโอไอผนึกกทม.เร่งดึงดูดการลงทุน
วันอังคารที่ 21 มีนาคม 2566
บีโอไอผนึกกทม.เร่งดึงดูดการลงทุน
บีโอไอผนึกกทม.เร่งดึงดูดการลงทุน
บีโอไอผนึกกทม.เร่งดึงดูดการลงทุน
นายนฤตม์ เทอดสถีรศักดิ์ เลขาธิการคณะกรรมการส่งเสริมการลงทุน (บีโอไอ) (ที่ 3 จากซ้าย) ให้การต้อนรับนายชัชชาติ สิทธิพันธุ์ ผู้ว่าราชการกรุงเทพมหานคร (ที่ 4 จากซ้าย) ในโอกาสเข้าร่วมหารือความร่วมมือระหว่างบีโอไอ และกทม.ที่จะสร้างประโยชน์รวมถึงการอํานวยความสะดวกให้กับผู้ที่อาศัยอยู่ใน กทม. นักลงทุนและนักท่องเที่ยว ในหลายแนวทางด้วยกัน อาทิ แนวทางความมือในการพัฒนาพื้นที่ กทม. สู่การเป็น SMART BANGKOK การยกระดับ กทม.สู่การเป็น HQ BKK Headquarter แนวทางการร่วมมือในการส่งเสริมให้บริษัทที่ได้รับการส่งเสริมการลงทุนจากบีโอไอเข้าให้การสนับสนุนในการพัฒนาด้านต่าง ๆ ของ กทม. เป็นต้น
รัฐบาลไทย-ข่าวทำเนียบรัฐบาล-บอร์ดไซเบอร์ชี้ หน่วยงานด้านการศึกษา-สาธารณสุขเสี่ยงถูกคุกคามสุด
วันอังคารที่ 21 มีนาคม 2566
21/03/2566
บอร์ดไซเบอร์ชี้ หน่วยงานด้านการศึกษา-สาธารณสุขเสี่ยงถูกคุกคามสุด
บอร์ดไซเบอร์ชี้ หน่วยงานด้านการศึกษา-สาธารณสุขเสี่ยงถูกคุกคามสุด
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 21 มีนาคม 2566 ว่า ครม.รับทราบรายงานสรุปผลการดําเนินงานของการรักษาความมั่นคงปลอดภัยไซเบอร์ที่มีผลกระทบอย่างมีนัยสําคัญ ระหว่างวันที่ 1 ตุลาคม 2564 – 30 กันยายน 2565 ตามที่คณะกรรมการรักษาความมั่นคงปลอดภัยไซเบอร์แห่งชาติ (กมช.) เสนอ รายงานฉบับนี้ นําเสนอเกี่ยวกับสถิติเหตุการณ์ภัยคุกคามทางไซเบอร์ ที่ศูนย์ประสานการรักษาความมั่นคงปลอดภัยระบบคอมพิวเตอร์แห่งชาติตรวจพบมากที่สุด มีจํานวนทั้งสิ้น 551 เหตุการณ์ อาทิ
1.การโจมตีด้วยการแฮ็กเว็บไซต์ (Hacked Website) การโจมตีเว็บไซต์เพื่อเปลี่ยนแปลงข้อมูลเผยแพร่หน้าเว็บไซต์ (Website Defacement) การปลอมแปลงหน้าเว็บไซต์เพื่อหลอกเอาข้อมูล (Website Phishing) การฝังมัลแวร์อันตรายบนหน้าเว็บไซต์หน่วยงานเพื่อหลอกให้ผู้เข้าถึงเว็บดาวน์โหลดไปติดตั้ง (Website Malware) รวม 367 เหตุการณ์
2.Ransomware เป็นมัลแวร์เรียกค่าไถ่ที่มีความสามารถเข้ารหัสลับข้อมูลในเครื่องคอมพิวเตอร์ของเหยื่อได้ รวม 21 เหตุการณ์
3.Emotet Malware เป็นมัลแวร์ที่มีความสามารถในการขโมยข้อมูลทางการเงิน เช่น รหัสผ่านบัญชีธนาคารออนไลน์ และมีความสามารถในการแพร่กระจายตัวเองผ่านเครือข่ายและการส่งอีเมลหลอกลวง (Phishing mail) รวม 9 เหตุการณ์
สําหรับหน่วยงานที่ถูกโจมตีด้วยภัยคุกคามทางไซเบอร์ อาทิ หน่วยงานด้านการศึกษา 211 เหตุการณ์ หน่วยงานของรัฐที่ไม่ใช่หน่วยงานโครงสร้างพื้นฐานสําคัญทางสารสนเทศ 135 เหตุการณ์ และหน่วยงานด้านสาธารณสุข 67 เหตุการณ์ ส่วนแนวโน้มสถานการณ์ภัยคุกคามทางไซเบอร์ที่จะเกิด อาทิ 1)การโจมตีด้วยการแฮ็กเว็บไซต์หน่วยงานราชการและหน่วยงานสําคัญเป็นรูปแบบที่ถูกตรวจพบมากที่สุด 2)หน่วยงานด้านการศึกษาและด้านสาธารณสุขพบการโจมตีทางไซเบอร์สูงสุด และ 3)อาชญากรทางไซเบอร์ในไทยมีการใช้เทคนิคผสมผสานระหว่าง Phishing และ Social Engineering (เทคนิคการหลอกลวงโดยใช้หลักการพื้นฐานทางจิตวิทยาเพื่อให้เหยื่อเปิดเผยข้อมูล) ทําให้มีหลากหลายรูปแบบในการหลอกลวงเหยื่อเพื่อให้ได้ทรัพย์สิน
นางสาวรัชดา กล่าวด้วยว่า รายงานฉบับนี้ ได้เสนอข้อแนะนําการแก้ปัญหาสถานการณ์ภัยคุกคามทางไซเบอร์ คือ 1.การถูกโจมตีด้วยการแฮ็กเว็บไซต์ หน่วยงานภาครัฐและผู้ดูแลระบบดําเนินการปรับปรุง “แพทช์” ของระบบปฏิบัติการ หรือระบบบริหารจัดการเว็บไซต์ให้เป็นปัจจุบัน เพื่อป้องกันการโจมตีทางไซเบอร์ (แพทช์ คือ โปรแกรมที่ใช้ซ่อมแซมจุดบกพร่องของโปรแกรมคอมพิวเตอร์ หรือปรับปรุงข้อมูลโปรแกรมให้ทันสมัย เพื่อให้ใช้งานอย่างมีประสิทธิภาพมากขึ้น) 2.การดูแลเว็บไซต์และระบบที่เกี่ยวข้อง หน่วยงานภาครัฐได้กําหนดนโยบายการดูแลและพัฒนาเว็บไซต์ มุ่งรักษาระบบและตรวจสอบอย่างสม่ําเสมอ รวมถึงแนวทางการกําหนดคุณสมบัติเพื่อการจัดจ้างทําเว็บไซต์ 3.หน่วยงานภาครัฐสร้างความรู้ความเข้าใจแก่ประชาชนให้ตระหนักรู้ถึงสถานการณ์อาชญากรรมทางไซเบอร์ที่กระทบต่อประชาชน โดยเฉพาะการสร้างการรับรู้เกี่ยวกับรูปแบบและวิธีการที่เหล่ามิจฉาชีพใช้ในการหลอกลวง 4.การป้องกันความเสี่ยงมัลแวร์เรียกค่าไถ่ ดําเนินการปรับปรุงแผนปฏิบัติการอย่างต่อเนื่อง โดยให้ความสําคัญกับการสํารองข้อมูลและตรวจสอบอย่างสม่ําเสมอ และปฏิบัติตามพระราชบัญญัติการรักษาความมั่นคงปลอดภัยไซเบอร์ พ.ศ.2562
รัฐบาลไทย-ข่าวทำเนียบรัฐบาล-ดีอีเอส ร่วมประชุมแผนงานการพัฒนาเขตเศรษฐกิจสามฝ่ายอินโดนีเซีย-มาเลเซีย-ไทย IMT-GT ครั้งที่ 16
วันอังคารที่ 21 มีนาคม 2566
ดีอีเอส ร่วมประชุมแผนงานการพัฒนาเขตเศรษฐกิจสามฝ่ายอินโดนีเซีย-มาเลเซีย-ไทย IMT-GT ครั้งที่ 16
ดีอีเอส ร่วมประชุมแผนงานการพัฒนาเขตเศรษฐกิจสามฝ่ายอินโดนีเซีย-มาเลเซีย-ไทย IMT-GT ครั้งที่ 16
วันนี้ (21 มี.ค. 66) นางสาวกัลยา ชินาธิวร ที่ปรึกษาด้านต่างประเทศ กระทรวงดิจิทัลเพื่อเศรษฐกิจและสังคม (ดีอีเอส) ในฐานะประธานคณะทํางานด้านการเปลี่ยนผ่านสู่ยุคดิจิทัล ( Working Group on Digital Transformation) ภายใต้แผนงานการพัฒนาเขตเศรษฐกิจสามฝ่ายอินโดนีเซีย-มาเลเซีย-ไทย (IMT-GT : Indonesia-Malaysia-Thailand Growth Triangle) เข้าร่วมการประชุมวางแผนยุทธศาสตร์แผนงาน IMT-GT ครั้งที่ 16 โดยในส่วนของประเทศไทยได้นําเสนอโครงการการส่งเสริมการลงทุนและใช้ประโยชน์จากเทคโนโลยี 5G
ทั้งนี้การประชุมดังกล่าว เป็นการหารือการดําเนินงานที่ผ่านมา ภายใต้ Implementation Blueprint 2022 – 2026 รวมถึงแผนการดําเนินงานการฉลองครบรอบ 30 ปี IMT-GT และ IMT-GT Visit Year 2023 – 2025 ณ โรงแรมเดอะ สุโกศล กรุงเทพ
_______________________
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดีที่ แกงพะแนง ได้รับการจัดอันดับที่ 1 แกง/สตูว์ ที่ได้คะแนนดีที่สุดในโลก รัฐบาลพร้อมร่วมกับทุกภาคส่วน พัฒนา 5F ต่อยอด Soft power ไทย
วันอังคารที่ 21 มีนาคม 2566
21/03/2566
โฆษกรัฐบาลเผย นายกฯ ยินดีที่ แกงพะแนง ได้รับการจัดอันดับที่ 1 แกง/สตูว์ ที่ได้คะแนนดีที่สุดในโลก รัฐบาลพร้อมร่วมกับทุกภาคส่วน พัฒนา 5F ต่อยอด Soft power ไทย
โฆษกรัฐบาลเผย นายกฯ ยินดีที่ แกงพะแนง ได้รับการจัดอันดับที่ 1 แกง/สตูว์ ที่ได้คะแนนดีที่สุดในโลก รัฐบาลพร้อมร่วมกับทุกภาคส่วน พัฒนา 5F ต่อยอด Soft power ไทย
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ แกงพะแนง ของไทยได้รับการจัดเป็นอันดับ 1 แกง/สตูว์ ที่ได้คะแนนดีที่สุดในโลก
โฆษกประจําสํานักนายกรัฐมนตรี กล่าวว่า เว็บไซต์ tasteatlas ซึ่งเป็นเว็บไซต์ที่รวบรวมร้านอาหาร สูตรอาหาร เมนู วัตถุดิบท้องถิ่นจากทั่วโลก รวมถึงรีวิวจากนักวิจารณ์ทั่วโลก ได้ทําการจัดอันดับ แกง/สตูว์ ที่มีคะแนนที่ดีสุดในโลก ซึ่ง แกงพะแนง ของไทย ได้อันดับ 1 ด้วยคะแนน 4.8 พร้อมระบุว่า แกงพะแนงเป็นแกงประเภทหนึ่งของไทยที่มีเนื้อสัมผัสเข้มข้น ใส่ถั่วลิสงที่มีรสเค็มหวาน และใส่เนื้อสัตว์ที่ตุ๋นกับวัตถุดิบอื่น ๆ อาทิ พริกแห้ง ใบมะกรูด กะทิ ผักชี ยี่หร่า กระเทียม ตะไคร้ และหอมแดง โดยเนื้อสัตว์ที่ใช้มักจะเป็นเนื้อวัว ไก่ และเป็ด โดยเว็บไซต์ยังอธิบายว่า คําว่า พะแนง แปลว่า กากบาท ซึ่งหมายถึงวิธีการเตรียมไก่แบบโบราณโดยการไขว้ขาไก่ และตั้งไก่ให้ตรง โดยสูตรแกงพะแนงที่เก่าแก่ที่สุดถูกพบในตํารากับข้าวของหม่อมซ่มจีน ในปี พ.ศ. 2433 (https://www.tasteatlas.com/best-rated-stews-in-the-world)
โฆษกประจําสํานักนายกรัฐมนตรียังกล่าวเพิ่มเติมว่า ในการจัดอันดับดังกล่าว นอกจาก แกงพะแนง แล้ว แกงของไทยยังติด 50 อันดับแรกหลายรายการ ทั้งแกงมัสมั่น อันดับ 8 แกงส้ม (Thai curry) อันดับ 14 แกงเขียวหวาน อันดับ 17 แกงเหลือง (yellow curry) อันดับ 33 และแกงเผ็ด (red curry) อันดับ 35 (https://www.tasteatlas.com/50-best-rated-stews-in-the-world) และสําหรับอาหารประเภทแกง/สตูว์ที่อยู่ในอันดับ 10 แรก ได้แก่ (1) แกงพะแนง จากไทย (2) กะหรี่ญี่ปุ่น (Kare) (3) หม้อไฟแบบเสฉวนจากจีน (4) สตูเนื้อเวียดนาม (โบโก) (5) Shahi Paneer จากอินเดีย (6) Legim จากเฮติ (7) แกงกะหรี่ญี่ปุ่น (Kare raisu) (8) แกงมัสมั่นจากไทย (9) Keema จากอินเดีย และ (10) Hünkar beğendi จากตุรกี
“นายกฯ ยินดีที่อาหารไทยได้รับความนิยม และรับการจัดอันดับให้อยู่ในลําดับต้น ๆ ของโลกอย่างต่อเนื่อง ซึ่งอาหารถือเป็น 1 ใน 5 Soft power วัฒนธรรมที่มีศักยภาพ 5F ที่รัฐบาลผลักดันส่งเสริม ได้แก่ 1) Food 2) Film 3) Fashion 4) Fighting และ 5) Festival นํามาสร้างสรรค์ผ่านทุกกิจกรรมเพื่อเพิ่มมูลค่าทางเศรษฐกิจ ทั้งนี้ การจัดอันดับเป็นการยืนยันว่ารัฐบาลเดินหน้าสนับสนุนศักยภาพ 5F มาอย่างถูกทาง ทั้งแนวทาง 5F นี้ ยังช่วยต่อยอดสู่ภาคการท่องเที่ยวผ่านเอกลักษณ์ความเป็นไทย วิถีชีวิต ภูมิปัญญาท้องถิ่น ศิลปวัฒนธรรมตามนโยบายของนายกรัฐมนตรี” นายอนุชาฯ กล่าว
รัฐบาลไทย-ข่าวทำเนียบรัฐบาล-ครม.รับทราบคืบหน้าการดำเนินการส่งเสริมภาพลักษณ์ประเทศผ่านสื่อบันเทิง ในลักษณะ Soft Power หวัง ใช้สื่อบันเทิงเป็นเครื่องมือในการประชาสัมพันธ์และขับเคลื่อนเศรษฐกิจ สินค้าและบริการ
วันอังคารที่ 21 มีนาคม 2566
21/03/2566
ครม.รับทราบคืบหน้าการดําเนินการส่งเสริมภาพลักษณ์ประเทศผ่านสื่อบันเทิง ในลักษณะ Soft Power หวัง ใช้สื่อบันเทิงเป็นเครื่องมือในการประชาสัมพันธ์และขับเคลื่อนเศรษฐกิจ สินค้าและบริการ
ครม.รับทราบคืบหน้าการดําเนินการส่งเสริมภาพลักษณ์ประเทศผ่านสื่อบันเทิง ในลักษณะ Soft Power หวัง ใช้สื่อบันเทิงเป็นเครื่องมือในการประชาสัมพันธ์และขับเคลื่อนเศรษฐกิจ สินค้าและบริการของประเทศ และมาตรการด้านภาษี จูงใจผู้ประกอบการ
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยผลการประชุมคณะรัฐมนตรี (ครม.) วันที่ 21 มีนาคม 2566 ว่า ที่ประชุมครม. มีมติรับทราบรายงานความคืบหน้าการดําเนินงานตามมติคณะรัฐมนตรี : การนําเสนอวัฒนธรรมของประเทศในลักษณะ Soft Power ตามที่กระทรวงวัฒนธรรมเสนอ เพื่อให้เกิดการเพิ่มพูนผลประโยชน์ทางเศรษฐกิจให้กับประเทศไทย
น.ส.ทิพานัน กล่าวว่า ความคืบหน้าการดําเนินการในด้านการส่งเสริมภาพลักษณ์ประเทศผ่านสื่อบันเทิงในลักษณะ Soft Power โดยแต่งตั้งคณะอนุกรรมการส่งเสริมภาพลักษณ์ประเทศฯ (ในคณะกรรมการภาพยนตร์และวีดิทัศน์แห่งชาติ) เพื่อศึกษา วิเคราะห์ เสนอนโยบาย แผน และยุทธศาสตร์ รวมถึงกําหนดมาตรการและแนวทางสนับสนุนการดําเนินงาน และจัดทํา (ร่าง) แผนปฏิบัติการส่งเสริมภาพลักษณ์ประเทศผ่านสื่อบันเทิงฯ เพื่อใช้สื่อบันเทิงเป็นเครื่องมือในการประชาสัมพันธ์และขับเคลื่อนเศรษฐกิจ สินค้าและบริการของประเทศ รวมทั้งจัดให้มีมาตรการด้านภาษี โดยเตรียมมาตรการการลดหย่อนภาษีหรือมาตรการทางการเงินในการจูงใจให้ผู้ประกอบการภาคเอกชนในอุตสาหกรรมการผลิตสินค้า บริการ และกําหนดกลยุทธ์การส่งเสริมภาพลักษณ์ประเทศ โดย (ร่าง) แผนดังกล่าวเข้าข่ายเป็นแผนระดับที่ 3 ซึ่งคณะกรรมการภาพยนตร์และวีดิทัศน์แห่งชาติ และคณะกรรมการนโยบายส่งเสริมภาพลักษณ์ประเทศด้วย Soft Power มีมติเห็นชอบในหลักการแล้วในคราวประชุมเมื่อวันที่ 10 พ.ย. 65 และ 29 พ.ย. 65 ซึ่งขณะนี้อยู่ในขั้นตอนการดําเนินการเสนอ ครม. ต่อไป
สําหรับความคืบหน้าด้านการขับเคลื่อน Soft Power ด้วยมิติวัฒนธรรม นั้น ได้แต่งตั้งคณะอนุกรรมการขับเคลื่อน Soft Power (ในคณะกรรมการวัฒนธรรมแห่งชาติ) เพื่อกําหนดนโยบาย เป้าหมาย และยุทธศาสตร์การขับเคลื่อน Soft Power เพื่อเพิ่มคุณค่าทางสังคมและมูลค่าทางเศรษฐกิจของสินค้าและบริการทางวัฒนธรรมให้สามารถแข่งขันได้ในตลาดโลก ยกระดับสถานะทางอาชีพทางสังคมและเศรษฐกิจ รวมถึงคุณภาพชีวิตของบุคลากรในภาคศิลปวัฒนธรรมและชุมชนท้องถิ่น และจัดทํา (ร่าง) แผนการขับเคลื่อน Soft Power ด้วยมิติทางวัฒนธรรมเพื่อพัฒนาเศรษฐกิจและสังคมไทย (พ.ศ. 2566-2570) เพื่อใช้เป็นแกนกลางในการขับเคลื่อนโดยมีกรอบแนวทางที่สําคัญ เช่น การศึกษาและจัดทําจุดยืนของประเทศในการขับเคลื่อน Soft Power เพื่อให้เกิดการจดจําในสายตาประชาคม โดยจะดําเนินการสํารวจความคิดเห็นเกี่ยวกับไทยในความคิดของชาวต่างชาติทั่วโลก และศึกษาแนวโน้มและสภาพการตลาดของสินค้าและบริการทางวัฒนธรรมไทยที่มีศักยภาพ
รัฐบาลไทย-ข่าวทำเนียบรัฐบาล-​โฆษกรัฐบาลเผยความคืบหน้าโครงการบัตรสวัสดิการแห่งรัฐ ปี 2565 ประชาชนลงทะเบียนยืนยันตัวตนสำเร็จแล้วกว่า 11 ล้านราย
วันอังคารที่ 21 มีนาคม 2566
21/03/2566
​โฆษกรัฐบาลเผยความคืบหน้าโครงการบัตรสวัสดิการแห่งรัฐ ปี 2565 ประชาชนลงทะเบียนยืนยันตัวตนสําเร็จแล้วกว่า 11 ล้านราย
สามารถเริ่มใช้สิทธิได้ตั้งแต่วันที่ 1 เมษายน 2566 เร่งอํานวยความสะดวกให้ยืนยันตัวตนสําเร็จทุกคน
วันนี้ (21 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยกว่า 11 ล้านคน ยืนยันตัวตน โครงการลงทะเบียน เพื่อสวัสดิการแห่งรัฐ ปี 2565 สําเร็จแล้ว จากจํานวนผู้ผ่านคุณสมบัติทั้งหมด กว่า 14 ล้านคน โดยโครงการลงทะเบียน เพื่อสวัสดิการแห่งรัฐ เป็นไปตามนโยบายของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ที่ต้องการเพิ่มประสิทธิภาพในการจัดสรรสวัสดิการสังคมของภาครัฐให้แก่กลุ่มเปราะบาง ซึ่งได้เริ่มดําเนินการมาตั้งแต่ปี 2559 จนถึงปัจจุบัน
โฆษกประจําสํานักนายกรัฐมนตรี กล่าวถึงความคืบหน้าการยืนยันตัวตนของผู้ที่ผ่านเกณฑ์การพิจารณาคุณสมบัติ (ผู้ผ่านเกณฑ์) ตามโครงการลงทะเบียนเพื่อสวัสดิการแห่งรัฐ (โครงการฯ) ปี 2565 ณ วันที่ 20 มีนาคม 2566 ว่ามีผู้ผ่านเกณฑ์ที่ยืนยันตัวตนสําเร็จ จํานวนทั้งสิ้น 11,121736 ราย จากจํานวนผู้ผ่านคุณสมบัติทั้งหมด 14,596,820 ราย โดยยังมีผู้ที่ยังไม่ได้ยืนยันตัวตน 3,396,782 ราย และยืนยันตัวตนไม่สําเร็จ 78,302 ราย
โฆษกประจําสํานักนายกรัฐมนตรียังกล่าวเพิ่มเติมว่า บัตรสวัสดิการแห่งรัฐรอบใหม่ สามารถเริ่มใช้สิทธิได้ตั้งแต่วันที่ 1 เมษายน 2566 โดยผู้ที่ยืนยันตัวตนสําเร็จภายในวันที่ 26 มีนาคม 2566 จะได้เริ่มใช้สิทธิบัตรสวัสดิการแห่งรัฐในวันที่ 1 เมษายน 2566 นี้ พร้อมย้ําเตือนประชาชนให้ระมัดระวังมิจฉาชีพหลอกลวงให้หลงเชื่อว่าเป็นผู้ได้รับสิทธิตามโครงการฯ และให้ทําธุรกรรมตามคําแนะนําของมิจฉาชีพ ทั้งนี้ ประชาชนสามารถติดตามข้อมูลข่าวสารและรายละเอียดโครงการฯ เพิ่มเติมได้ที่เว็บไซต์ https://บัตรสวัสดิการแห่งรัฐ.mof.go.th หรือ https://welfare.mof.go.th
“รัฐบาลได้ดําเนินโครงการลงทะเบียนสวัสดิการแห่งรัฐ (โครงการฯ) มาตั้งแต่ปี 2559 เพื่อดูแลประชาชนกลุ่มเปราะบาง ทั้งนี้ เกิดจากความร่วมมือ และการบูรณาการข้อมูลจากหลายหน่วยงาน เป็นอีกหนึ่งแนวทางเพื่อพัฒนาฐานข้อมูลสําหรับการจัดสรรสวัสดิการต่าง ๆ ของหน่วยงานภาครัฐให้กับผู้มีรายได้น้อยที่สมควรจะได้รับประโยชน์จากรัฐอย่างแท้จริง” นายอนุชาฯ กล่าว
รัฐบาลไทย-ข่าวทำเนียบรัฐบาล-นายกฯ เยี่ยมชมนิทรรศการผลการดำเนินงาน คณะกรรมการนโยบายการพัฒนาเด็กปฐมวัย ผ่านเว็บไซต์ “ปฐมวัยไทยแลนด์” ขอบคุณทุกภาคส่วน ร่วมขับเคลื่อนพัฒนาเด็กไทยเต็มศักยภาพ
วันอังคารที่ 21 มีนาคม 2566
21/03/2566
นายกฯ เยี่ยมชมนิทรรศการผลการดําเนินงาน คณะกรรมการนโยบายการพัฒนาเด็กปฐมวัย ผ่านเว็บไซต์ “ปฐมวัยไทยแลนด์” ขอบคุณทุกภาคส่วน ร่วมขับเคลื่อนพัฒนาเด็กไทยเต็มศักยภาพ
นายกฯ เยี่ยมชมนิทรรศการผลการดําเนินงาน คณะกรรมการนโยบายการพัฒนาเด็กปฐมวัย ผ่านเว็บไซต์ “ปฐมวัยไทยแลนด์” ขอบคุณทุกภาคส่วน ร่วมขับเคลื่อนพัฒนาเด็กไทยเต็มศักยภาพ มีพัฒนาการที่เหมาะสมตามวัย เพื่อเติบโตเป็นผู้ใหญ่ที่ดี เป็นกําลังสําคัญในการพัฒนาประเทศ
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า วันนี้ (21 มีนาคม 2566) เวลา 09.15 น. ณ โถงกลาง ตึกสันติไมตรี ทําเนียบรัฐบาล คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ พร้อมด้วยคณะผู้บริหารสํานักงานเลขาธิการสภาการศึกษา และผู้บริหารสํานักงานกองทุนสนับสนุนการสร้างเสริมสุขภาพ เข้าพบ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อประชาสัมพันธ์ผลการดําเนินงานของคณะกรรมการนโยบายการพัฒนาเด็กปฐมวัย ผ่านเว็บไซต์ “ปฐมวัยไทยแลนด์” โดยมี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายธนกร วังบุญคงชนะ รัฐมนตรีประจําสํานักนายกรัฐมนตรี และนายพีระพันธุ์ สาลีรัฐวิภาค เลขาธิการนายกรัฐมนตรี เข้าร่วม
นายกรัฐมนตรีรับฟังผลการดําเนินงานเว็บไซต์ “ปฐมวัยไทยแลนด์” ซึ่งเป็นเว็บไซต์ที่รวบรวมความรู้และความเคลื่อนไหวด้านการพัฒนาเด็กปฐมวัย เช่น สุขภาวะเด็กปฐมวัย กฎหมายสิทธิสวัสดิการของเด็ก การพัฒนาคุณภาพครูบุคลากรเกี่ยวกับเด็ก และสถานพัฒนาเด็กปฐมวัย รวมทั้งการจัดการศึกษาและการบูรณาการบริหารจัดการด้านเด็กปฐมวัยของหน่วยงานต่าง ๆ เป็นต้น
“นายกรัฐมนตรีขอบคุณผู้มีส่วนเกี่ยวข้องทุกคนทุกฝ่าย ที่ร่วมกันขับเคลื่อนกิจกรรมฯ จนเกิดผลสําเร็จเป็นรูปธรรม โดยรัฐบาลให้ความสําคัญกับการพัฒนาเด็กปฐมวัยมาอย่างต่อเนื่อง เพื่อให้เด็กมีสุขภาพกายและใจที่ดี มีทักษะการเรียนรู้และทักษะชีวิตที่จําเป็นเพื่อให้เติบโตอย่างมีคุณภาพ ซึ่งการพัฒนาเด็กปฐมวัยต้องอาศัยความร่วมมือจากทุกภาคส่วนที่เกี่ยวข้อง บูรณาการทํางานร่วมกัน เพื่อให้เกิดการขับเคลื่อนในทางปฏิบัติไปในทิศทางเดียวกันและเกิดความต่อเนื่อง ทําให้เด็กได้รับการพัฒนาอย่างรอบด้านเต็มตามศักยภาพ อันจะเป็นพื้นฐานของความเป็นพลเมืองคุณภาพ และมีพัฒนาการที่เหมาะสมตามวัย เจริญเติบโตเป็นผู้ใหญ่ที่ดีเป็นกําลังสําคัญในการพัฒนาประเทศต่อไป และขอให้ประชาสัมพันธ์ให้ทุกคนรับรู้ ได้เข้าถึงและใช้ประโยชน์จากข้อมูลบนเว็บไซต์ที่ได้มีการรวบรวมและพัฒนาระบบไว้ ซึ่งเป็นข้อมูลที่มีประโยชน์และมีความน่าสนใจ พร้อมเน้นย้ําการ พัฒนาการจัดการเรียนการสอนของครูในรูปแบบ active learning ให้ผู้เรียนเกิดการเรียนรู้ มีส่วนร่วมผ่านการปฏิบัติที่หลากหลาย และช่วยพัฒนาทักษะการคิดในรูปแบบต่าง ๆ เพื่อการพัฒนาได้อย่างเต็มศักยภาพ” นายอนุชาฯ กล่าว
สําหรับ เว็บไซต์ “ปฐมวัยไทยแลนด์” https://ecd.onec.go.th จัดทําขึ้นเพื่อเผยแพร่ผลการดําเนินงาน ข้อมูล องค์ความรู้ต่าง ๆ ที่เกี่ยวกับเด็กปฐมวัยให้พ่อแม่ ผู้ปกครอง ครู ผู้ดูแลเด็ก ผู้บริหารสถานพัฒนาเด็กปฐมวัย บุคลากร หน่วยงาน และทุกภาคส่วนที่เกี่ยวข้องสามารถนําไปปรับใช้ในการดูแลและพัฒนาเด็กปฐมวัยได้อย่างถูกต้องและเหมาะสม มีกรอบในการดูแลและพัฒนาเด็กปฐมวัยไปในทิศทางเดียวกันและไปสู่เป้าหมายร่วมกัน เกิดความรู้ความเข้าใจ ความคิดริเริ่มสร้างสรรค์สิ่งใหม่ ๆ เพื่อนําไปใช้ประโยชน์และพัฒนางานด้านเด็กปฐมวัยต่อไป
รัฐบาลไทย-ข่าวทำเนียบรัฐบาล-กรมเจ้าท่า เร่งขุดลอกเพื่อดูแลประชาชนตามนโยบายคมนาคม
วันอังคารที่ 21 มีนาคม 2566
กรมเจ้าท่า เร่งขุดลอกเพื่อดูแลประชาชนตามนโยบายคมนาคม
...
กรมเจ้าท่า เร่งขุดลอก เพื่อดูแลประชาชนตามนโยบายคมนาคม
ตามนโยบายรัฐบาล และกระทรวงคมนาคม ได้มอบหมายให้กรมเจ้าท่า ดําเนินการขุดลอก พัฒนาและบํารุงรักษาร่องน้ําทางเรือเดิน เพื่อความสะดวกและปลอดภัย เพิ่มประสิทธิภาพในการเดินเรือ การระบายน้ํา การอุปโภคบริโภค และเพิ่มพื้นที่รับน้ําเพื่อใช้ ในภาคการประมงดังนี้
สํานักพัฒนาและบํารุงรักษาทางน้ําที่ 5 หน่วยปฏิบัติงานขุดลอกร่องน้ําท่าเทียบเรือแหลมงอบ อําเภอแหลมงอบ จังหวัดตราด ปฎิบัติงานขุดลอก นายสาธิต กุลเกียรติศักดิ์ นายช่างขุดลอกชํานาญงานปฏิบัติหน้าที่หัวหน้าหน่วยฯ โดยเรือเจ้าท่า ข.23 และเรือเจ้าท่า 223 ความยาวร่องน้ํา 1,000 เมตร ความกว้างก้นร่องน้ํา 40.00 - 60.00 เมตร ความลึก 2.50 เมตร จากระดับน้ําทะเลลงต่ําสุดปริมาณวัสดุขุดลอก 56,939.50 ลูกบาศก์เมตร ตั้งแต่ กม. - 0+850 ถึง กม. 0+150 และกม. -0+100 ถึง กม. 0+150 ปัจจุบันขุดลอกได้ระยะทางสะสม 370 เมตร คิดเป็นร้อยละ 58.10 ภายหลังการขุดลอก จะช่วยเพิ่มประสิทธิภาพในการระบายน้ํา ร่องน้ําเดินเรือ เรือประมง เรือท่องเที่ยว เรือขนส่ง อื่นๆประมาณ 100 ลํา สามารถนําเรือเข้า - ออก จอดเทียบท่าและเป็นแอ่งกลับลําได้อย่างสะดวก ปลอดภัย ส่งเสริมเศรษฐกิจด้านการประมง
หน่วยปฏิบัติงานขุดลอกร่องน้ําคลองบางอินและร่องน้ําคลองเจ๊กลัก อําเภอคลองใหญ่ จังหวัดตราด ใช้เครื่องจักรรถขุด จบ.2 และชุดเรือขุดลอกร่องน้ําพื้นที่ป่าชายเลนระยะทาง 1,450 เมตร ตั้งแต่กม.- 0+100 ถึง กม. 0+150 และ กม.-1+000 ถึงกม.0+200 ความกว้างก้นร่องน้ํา 10 - 30 เมตร และ 10 - 30 เมตร ความลึก 1.00 - 2.00 เมตร และ 1.00 - 1.70 เมตร จากระดับน้ําทะเลลงต่ําสุด ปัจจุบันสามารถขุดลอกได้ 65,735.25 ลูกบาศก์เมตร ปัจจุบันดําเนินการ ขุดลอกขุดลอกเสร็จเรียงร้อยแล้ว จะช่วยแก้ไขความตื้นเขินของร่องน้ําจากตะกอนดินทรายและเศษวัสดุที่สะสมกีดขวางแนวร่องน้ํา เพื่อความสะดวกและปลอดภัยในการเดินเรือ ส่งเสริมอาชีพประมงชายฝั่งประมาณ 60 ลํา ประชาชน 350 ครัวเรือน ได้รับประโยชน์จากการขุดลอกในครั้งนี้